باوچر پر افغانستان او پاکستان د همکارئ کولو غږ کړی
یوه عالي رتبه امریکايي ډپیلومات له افغانستان او پاکستان نه غوښتي چې د ترهگرئ په خلاف جگړه کې له یوه بل سره همکاري زیاته کړي او د ترهگرو
د امریکا د دفاع د وزارت مرستیال، ریچارډ باوچر پاکستان ته دخپل درې ورځني سفر په پای کې، د افغانستان د حکومت او د ناټو د قواوو د هغواندېښنو ملاتړ وکړ چې وايي، القاعده او طالبان د پاکستان په قبایلي سیمه کېآزادانه فعالیت کوي. د امریکا غږ خبریال عیاض گل له اسلام آباد نه دغه رپوټرالیږلی او وايي چې د امریکا په مشرئ ایتلافي قواوو ته په افغانستان کې د ٢٠٠١ کالراوروسته په تیر جون کې تر بل هر وخت زیات تلفات واوښتل. د ایتلافي قواوو قومندانان او افغان چارواکي د جگړهمارانو د حملو د زیاتوالي ملامتي د پاکستان په قبایلي سیمه کې د افراطیانو پټمرکزونه گڼي. د امریکا د دفاع د وزارت مرستیال، ریچارډ باوچر لهپاکستاني چارواکو سره له خبرو وروسته خبریالانو ته وویل چې د پاکستان په قبایليسیمو کې القاعده او طالبان د تقویه کیدو په حال کې دي. هغه وویل، ایتلافي او افغانقواوو ته په کار دي چې د سرحد نه په خپله خوا کې د جگړه مارانو مخنیوی وکړي اوپاکستاني عسکر باید په خپله خوا کې کار وکړي. هغه وايي: "موږ په دې خبر یو چې ځانمرگي حمله کوونکي پههمدې سیمه کې تربیه کیږي او بیا دواړو خواوو ته ځي. دوی یا بې گناه افغانان او یابې گناه پاکستانیان وژني. موږ کولای شوچې د افغانستان په خوا کې د ثبات او د له سرحد نه د خلکو د را اوښتلو د مخنیويلپاره ډیر څه وکړو. خو پاکستانیانو ته هم پکار دي چې په خپله خوا کې هغه افراطیانبند کړي چې موږ ټولو ته تاوان رسوي." باوچر وايي، واشنگټن د پاکستان د هغې پالیسۍ ملاتړ کوي چېد خبرو اترو له لارې د قبایلو له مشرانو نه غواړي چې بهرني جگړه ماران له خپلېسیمه نه وشړي. خو دی وايي، امریکا د جگړه مارانو له مشرانو سره د تړون مخالفت کوي. هغه وايي: "موږ د بیت الله محسود په شان شر پسنده مشرانوته د امتیازاتو د ورکولو ملاتړ نه کوو. موږ ددې ملاتړ نه کوو چې ترهگر دې آزادپرېښودل شي او وکولای شي چې بیا حمله وکړي. خو موږ له قبایلو سره د گډ کار کولوملاتړ کوو چې دوی د خپل امنیت مسئولیت پر خپله غاړه واخلي." بیت الله محسود د پاکستاني طالبانو قومندان دی او دالقاعده له شبکې سره د اړیکو لرلو شک ورباندې کیږي. په پاکستان کې د یو شمیرځانمرگو حملو پړه پر بیت الله محسود اچول شوې ده او همدارنگه پر ده تور لگول کیږيچې د طالبانو د ملاتړ لپاره افغانستان ته خپل کسان لیږي. د افغانستان او پاکستان اړیکې په دې ورستیو ورځو کېوروسته له هغه ترینگلې شوې چې پر پاکستان تور ولگول شو چې د بیت الله محسود پهخلاف جدي اقدام نه کوي او افغانستان ته د ترهگرو د اوښتو مخه نه نیسي. ریچرډ باوچر خبریالانو ته وویل چې له پاکستاني چارواکو اوسیاستوالو سره یې د هغو سیاسي مسایلو پر سر هم خبرې کړي چې دا وخت پاکستان ورسرهمخامخ دی. باوچر هغه تورونه رد کړل چې وايي، امریکا په پاکستان کې له انتخاباتووروسته د نوي حکومت له تشکیلیدو نه خوشحاله نه ده او لا تر اوسه د جمهور رئیسپرویز مشرف ملاتړ کوي که څه هم هغه په سیاسي صحنه کې بیخي یوازې پاتې دی.